તેમણે કહ્યું કે, ‘દાન કોઈ કીર્તી માટે નહીં પણ માતાજીની પ્રેરણાથી દઈએ છીએ. અહીં બનનાર મંદિર અને પાટીદાર સમાજનું સેન્ટર સમગ્ર પાટીદારો માટે સુવિધા કેન્દ્ર બની રહેશે.’ ઉલ્લેખનીય છે કે આ બંને ભાઈઓએ હાલમાં જ હરિદ્વાર ખાતે બનેલા ઉમિયાધામ મંદિરમાં પણ તેમણે રુ.71 લાખનું દાન આપ્યું છે. રવિવારે ગુજરાતના ઉપમુખ્યમંત્રી નીતિન પટેલે વિશ્વ ઉમિયા ધામની સેન્ટ્રલ ઓફિસનું ઉદ્ઘાટન કર્યું હતું. પ્રોજેક્ટ કન્વિનર આર.પી. પટેલે વધુમાં કહ્યું કે, ‘સંસ્થાના તમામ 250 ટ્રસ્ટીઓએ પ્રતિજ્ઞા લીધી છે કે તેઓ આ પ્રોજેક્ટ માટે ઓછમાં ઓછા રુ.25 લાખ કે તેનાથી વધુની રકમ દાન કરશે. ભવ્ય મંદિર માટે પહેલી બેઠક જ ખૂબ ઉત્સાહવર્ધક રહી છે. ત્યારે બાકીના વધુ ફંડ માટે ભવિષ્યમાં પણ આવી સભા અને બેઠક યોજવામાં આવશે.’